ဟေ့လူတွေ၊ ကျွန်တော်တို့မှာ ပြဿနာ ရှိနေပြီ။
(ရယ်သံများ)
ကြီးထွားမှုနှုန်းဟာ ကျလာနေတယ်၊ သိပ်ဆိုးတယ်။
ကမ္ဘာ့စီးပွားရေးဟာ ကြီးထွားမှု ရပ်တန့်လာနေတယ်။
အဲဒါ အသစ်အဆန်း မဟုတ်ပါ။
တကယ်တော့ နောက်ဆုံး နှစ် ၅၀ အတွင်းမှာ ကြီးထွားမှုနှုန်းဟာ ကျကျလာခဲ့တယ်။
ဒီလိုဆက်သွားရင်၊ လာမယ့် ဆယ်စုနှစ် အတွင်းမှာ
မကြီးထွားဘဲနဲ့ ဘယ်လို နေကြရမလဲ ဆိုတာကို ကျွန်တော်တို့ သင်ယူကြရပါမယ်။
စီးပွားရေးက ကြီးထွားမလာဘူးဆိုရင် ကျွန်တော်တို့ ကလေးတွေရဲ့ ဘဝဟာ
ပိုကောင်းလာမှာ မဟုတ်လို့ စိုးရိမ်စရာပါပဲ။
ပိုလို့ကို စိုးစရာက ထမင်းအိုးက ကြီးမလာရင်၊ ကျွန်တော်တို့ တစ်ဦးချင်းရဲ့
ထမင်းပွဲကလည်း သေးလာမှာပါ။
ဒီလိုဆို ပိုစားနိုင်ဖို့ လုံးပမ်းရတော့မယ်။
အဲလို့ဆို တင်းမာမှုတွေ ပဋိပက္ခတွေ ပေါ်လာကြမယ်။
ကြီးထွားမှုဟာ သိပ်ကို အရေးပါပါတယ်။
ကြီးထွားမှု သမိုင်းကို ယူကြည့်မယ်ဆိုရင်၊
အကြီးအကျယ် ကြီးထွားမှုကို အစဉ်ဆိုသလိုပဲ
ထုတ်လုပ်ရေး တော်လှန်ရေးကြီးက တွန်းပေးခဲ့တာ။
အဲဒီလို နှစ် ၅၀-၆၀ တိုင်းမှာ ကြုံခဲ့ရပါတယ်။
ရေနွေးငွေ့ စက်တွေဆိုရင် ၁၉ ရာစု အလယ်မှာ ဖြစ်ခဲ့တယ်၊
အလုံးအရင်းနဲ့ ထုတ်လုပ်မှုကို ၂၀ ရာစု အစပိုင်းမှာ မြင်ခဲ့ရတယ်-
Mr. Ford ရဲ့ ကျေးဇူးပေါ့။
ပြီးတော့ အလိုအလျောက် စက်တွေရဲ့ လှိုင်းကျတော့ ၁၉၇၀ နှစ်တွေ။
အဲဒီထုတ်လုပ်မှုတော်လှန်ရေးတွေက ကျွန်တော်တို့ရဲ့
စီးပွားရေးကို ကြီးမားလာစေခဲ့တာ ဘာကြောင့်လဲ။
၎င်းတို့ဟာ ထုတ်လုပ်မှုကို အကြီးအကျယ် မြင့်တင်နိုင်ခဲ့ကြလို့ပါ။
ရှင်းရှင်းလေးပါ-
ကြီးထွားချင်ရင် ကျွန်တော်တို့ဟာ တိုးတိုး ထုတ်လုပ်ကြရမယ်၊
စီးပွားရေးထဲကို တိုးတိုး ထည့်ပေးကြရမယ်။
ဒီတော့ လုပ်အားကို ဒါမှမဟုတ် အရင်းအနှီး ဒါမှမဟုတ် ထုတ်လုပ်မှု တိုးရပါမယ်။
အကြိမ်တိုင်း ထုတ်လုပ်နိုင်စွမ်းက ကြီးထွားမှုရဲ့ အကြောင်းရင်းပါ။
ဒီနေ့ ကျွန်တော် ပြောချင်တာက
ကျွန်တော်တို့ဟာ ဧရာမ အပြောင်းအလဲကြီး တစ်ခုရဲ့ ရှေ့မှောက်ကို ရောက်လာကြပါပြီ၊
ဒီတစ်ချီမှာလည်း၊ ထုတ်လုပ်မှုထံမှပဲ
ရောက်လာမှာဟာ အံ့အားသင့်စရာပါပဲ။
၎င်းဟာ ကြီးထွားမှု တွင်းနက်ကြီးထဲမှ
ကျွန်တော်တို့ကို ထုတ်ပစ်ကာ နောက်ဆုံး ဆယ်စုနှစ်ထဲ မြင်ခဲ့ရတဲ့ ကမ္ဘာ့စီးပွားရေး
ပုံစံကို ပြောင်းပစ်ပါမယ်။
လက်ရှိအချိန်မှာ လာနေပြီဖြစ်တဲ့ စတုတ္ထတော်လှန်ရေး အကြောင်းကို
ပြောပြရန် ဒီကိုလာခဲ့တာပါ။
နောက်ဆုံး တော်လှန်ရေးရဲ့ နောက်မှာ ကျွန်တော်တို့ ဘာမှ
မလုပ်ခဲ့ကြတာ မဟုတ်ပါဘူး။
လက်တွေ့မှာ အဲဒါကို အသက်ပြန်သွင်းဖို့ ကျွန်တော်တို့
အတော်ကလေး ကြိုးပမ်းခဲ့ကြပါတယ်။
ဒါပေမဲ့ တစ်ခုကမှ ကျွန်တော်တို့ကို ပြန်ပြီး ကြီးထွားလာအောင်
ထပ်ပြီး လုပ်မပေးနိုင်ခဲ့ပါ။
ဥပမာ၊ ကျွန်တော်တို့ဟာ ကုန်ကျမှုကို လျှော့ချရန်၊ ဈေးပေါတဲ့ လုပ်အားကို
အသုံးချရန် ထုတ်လုပ်မှုကို နိုင်ငံခြားကို ရွှေ့ခဲ့ကြပါတယ်။
ဒါပေမဲ့ အဲဒါက ထုတ်လုပ်မှုကို မြှင့်မပေးနိုင်ခဲ့ဘဲ၊
ခဏတဖြုတ် ငွေကြေးကို ချွေတာပေးနိုင်ခဲ့ရုံပါ၊
လုပ်အား အချိန်ကြာအောင် ဈေးချို မနေနိုင်လို့ပါ။
အဲဒီနောက်မှာ စက်ရုံတွေကို ပိုကြီးအောင် လုပ်ဖို့ ကြိုးစားလျက် ထုတ်ကုန် အလိုက်
အထူးထုတ်လုပ်ဖို့ ကြိုးစားခဲ့ကြတယ်။
ကုန်ပစ္စည်း တစ်ခုခုကို အများကြီး ထုတ်လုပ်လျက် စုပုံထားပြီး
အဝယ်လိုက်လာတဲ့ အခါ ရောင်းရန်ပါ။
အဲဒါဟာ ခဏကြာသာ ထုတ်လုပ်နိုင် စွမ်းကို ကူညီခဲ့ပါတယ်။
တချိန်တည်းမှာ အဲဒါဟာ ပစ္စည်းပေးသွင်းရေး ကွင်းဆက်အတွက် ပြဿနာတွေကို ဖန်တီးခဲ့တယ်။
ဖက်ရှင် လုပ်ငန်းကို ကြည့်ပါ။
အစဉ်အလာ ချုပ်လုပ်ရေး ကုမ္ပဏီများဟာ
ကမ္ဘာ့အနှံ့မှာ လုပ်ငန်းတွေ ဆောက်လုပ်လျက် ပေးသွင်းရေး ကွင်းဆက်တွေကို စီမံခဲ့ကြတယ်။
Zara လို ဖက်ရှင်ကို အမြန်ပြောင်းချင်တဲ့ ကုမ္ပဏီမျိုးက
စုပုံထားတဲ့ ပစ္စည်းတွေကို ပိုလျင်မြန်စွာ ပေးသွင်းဖို့
တစ်နှစ် နှစ်ကြိမ်အစား လစဉ် ပြောင်းလဲ ရောင်းချင်လာတော့၊
အဲဒီလို အရှိန်အဟုန်ကို ဘယ်သူမှ မမှီနိုင်ကြတော့ပါ။
သူတို့ အများစုဟာ ဒီနေ့တွင် အတော့်ကို မလွယ်လှပါ။
အဲဒီလို အခက်အခဲတွေ ရှိနေကြတာတောင်
အဲဒီကုမ္ပဏီတွေ နာမည်ကြီးနေကြတုန်းပါ။
ဆိုင်တံခါးကို ဖွင့်ဝင်လိုက်ရင်
၎င်းတို့ဟာ လွန်ခဲ့တဲ့ နှစ် ၅၀ တုန်းက အတိုင်းပဲ ရှိနေကြပါတယ်။
တည်နေရာတွေ၊ အရွယ်အစား၊ လည်ပတ်ပုံကို ကျွန်တော်တို့ ပြောင်းလဲလိုက်ကြတယ်။
ဒီနေ့လည်း လွန်ခဲ့တဲ့ နှစ် ၅၀ တုန်းက အတိုင်း ရှိတဲ့
နောက်ထပ် အရာတွေ ပြောနိုင်ပါသလား။
အံ့အားသင့်စရာကြီးပဲ။
ပုံစံတွေကို အဖြစ်နိုင်ဆုံး ပြောင်းလဲ ထုတ်လုပ်လာခဲ့ကြရာ၊
အခုတော့ ဘောင်ကို ဝင်ဆောင့်မိကြပါတယ်။
ထုတ်လုပ်ရေး ပုံစံ ကျရှုံးသွားတာကို ပြင်ပေးရန် ကြိုးပမ်းမှုတွေ အားလုံးရဲ့
ကြီးထွားမှုဟာ တစ်နေရာရာမှ လာမယ်လို့ မျှော်နေခဲ့ကြတယ်။
ကျွန်တော်တို့ရဲ့ နည်းပညာတွေဆီကို
ဆန်းသစ်မှုတွေ အများအပြားဆီကို ဦးလှည့်ခဲ့ကြတယ်။
တစ်ခုက အင်တာနက်ပါ။
ကြီးထွားမှုကို တွန်းပေးမယ် ထင်ခဲ့တယ်။
၎င်းဟာ ကျွန်တော်တို့ဘဝတွေကို ပြောင်းပစ်တာ အမှန်ပါပဲ။
မီဒီယာ၊ ဝန်ဆောင်မှု၊ ဖြေဖျော်မှု ကဏ္ဍတွေ အကြီးအကျယ် ပြောင်းလာခဲ့တယ်။
ဒါပေမဲ့ ထုတ်လုပ်နိုင်စွမ်းကို မကူနိုင်ခဲ့ပါ။
အံ့အားသင့်စရာက ဆန်းသစ်တီထွင်မှုတွေရဲ့ ထောက်ကူမှုတွေ ဘယ်လိုပဲ ရှိနေနေ
ထုတ်လုပ်နိုင်စွမ်းဟာ ကျလာနေတယ်။
စဉ်းစားကြည့်ပါ- ထိုင်ပြီး အလုပ်လုပ်နေကြတယ် Facebook ကို လှန်ကြည့်နေကြတယ်၊
YouTube ကို ကြည့်နေကြတယ်၊ ဒါပေမဲ့ ထုတ်လုပ်နိုင်စွမ်းက ကျလာတယ်။
စိတ်ညစ်စရာပဲ။
(ရယ်သံများ)
ကြီးထွားမလာတာ အဲဒါကြောင့်ပဲ။
ကျွန်တော်တို့ဟာ ထုတ်လုပ်ရေး မျက်နှာစာတွေကို မချဲ့နိုင်ခဲ့ကြပါ၊
ကြီးမားတဲ့ နည်းပညာပိုင်း တီထွင်မှုတွေဟာ အဝေးမှာ ကျန်ရစ်နေကြတယ်။
အဲဒီလို အားတွေကို စုပေါင်းနိုင်မယ်ဆိုရင်ကော။
ဒီနေ့ ရှိနေကြတဲ့ ထုတ်လုပ်ရေး နဲ့ ကြီးမားတဲ့ နည်းပညာပိုင်း တီထွင်မှုတွေ
စုပေါင်းလိုက်ကာ နောက်တစ်ခု ထုတ်လုပ်ရေး ခေတ်သစ်ကို စပေးနိုင်မယ် ဆိုရင်ကော။
​ပွဲသိမ်းပေါ့။
အဲဒီ စတုတ္ထမြောက် ထုတ်လုပ်ရေး တော်လှန်ရေးကြီးဟာ၊
အခုကို ဖြစ်ပျက်နေပါပြီ။
အဓိကအကျဆုံး နည်းပညာတွေဟာ ထုတ်လုပ်ရေး မျက်နှာစာထဲကို ဝင်လာနေကြပါပြီ
ဧရာမအချိန်ပါပဲ။
၎င်းတို့ဟာ စက်မှုထုတ်လုပ်မှုကို သုံးပုံတစ်ပုံမက တိုးချဲ့ပေးကြမယ်။
အလုံးအရင်းနဲ့ကို ဝင်လာနေကြရာ ကြီးထွားမှုဟာ သိသာမှာပါ။
တချို့ကို ခင်ဗျားတို့ကို ပြောပြမယ်။
ခင်ဗျားတို့ အဆင့်မြင့် ထုတ်လုပ်ရေး ရိုဘော့တွေကို မြင်ဘူးကြလား။
၎င်းတို့ဟာ လူလို အရွယ်အစားမျိုးပါ၊
သူတို့ဟာ လူတွေနဲ့ တွဲလုပ်ကိုင်ကြတယ်၊
၎င်းတို့ကို ရှုပ်ထွေးကာ ထပ်တလဲလဲ
မဟုတ်တဲ့ တာဝန်တွေအတွက် ပရိုဂရမ်လုပ်လို့ ရနိုင်တယ်။
ဒီနေ့တွင် ကျွန်တော်တို့ စက်ရုံတွေထဲက တာဝန် ၈ % ကိုသာ စက်တွေ လုပ်နိုင်ကြတယ်။
ရှုပ်ထွေးမှု နည်းလေလေ ထပ်တလဲ လုပ်တာ များလေလေပါ။
အဲဒါ ၂၅ နှစ်အတွင်းမှာ ၂၅ % အထိ ဖြစ်လာမယ်။
၂၀၂၅ နှစ် အရောက်တွင် အဆင့်မြင့်
ရိုဘော့တွေက အလုပ်သမားတွေကို ဝင်ကူပေးလျက်
လက်တွဲလျက် ထုတ်လုပ်မှုကို
၂၀ % တိုးထုတ်နိုင်အောင်၊ တနည်း
နောက်ထပ် ၂၀ % ကြီးထွားလာအောင် ကူပေးကြမယ်။
ဒါဟာ စိတ်ကူးယာဉ်၊ အနာဂတ်အကြောင်း ပြောနေတာ မဟုတ်ပါ။
ရိုဘော့တွေဟာ အခုကို ကျွန်တော်တို့အတွက် လုပ်နေကြပါပြီ။
မနှစ်တုန်းက အမေရိကမှာ Amazon ဆိုရင် Cyber Monday ခေါ်
နှစ်စဉ် အွန်လိုင်း လက်လီရောင်းတဲ့ နေ့တွင်
ထုတ်ကုန်အားလုံး ရိုဘော့တွေ ထုတ်ပို့ခဲ့တယ်။
မနှစ်တုန်းက အမေရိကန် သမိုင်းထဲမှာ
အဲဒီနှစ်အတွက်သာမက သမိုင်းတစ်ခုလုံးအတွက်ပါ အကြီးမားဆုံး အွန်လိုင်း ရောင်းပွဲကြီးပါ။
စားသုံးသူတို့ဟာ အီလက်ထရွန်နစ် ပစ္စည်း များအတွက် ဒေါ်လာ ၃ ဘီလီယံ ဖြုန်းခဲ့တယ်။
တကယ့်ကို စီးပွားရေး ကြီးထွားမှုကြီးပါ။
ပြီးတော့ ထပ်တိုး ထုတ်လုပ်မှု၊ 3D ရိုက်ထုတ်မှုတွေ ရှိသေးတယ်။
3D ရိုက်ထုတ်မှုဟာ ပလတ်စတစ် ထုတ်လုပ်မှုကို တိုးပေးခဲ့ပါပြီ
အခုတော့ သတ္ထုထဲကို ဝင်လာနေပါပြီ။
အသေးအမွှား လုပ်ငန်းတွေ မဟုတ်ပါ။
ပလတ်စတစ် နဲ့ သတ္ထု နှစ်ခုပေါင်းလိုက်ရင်
ကမ္ဘာ့ထုတ်လုပ်မှုရဲ့ ၂၅ % ရှိပါတယ်။
လက်တွေ့ ဥပမာကို ယူကြည့်ကြမယ်။
အာကာသ စက်မှုလုပ်ငန်းထဲတွင်
လောင်စာ နော်ဇယ်တွေဟာ ထုတ်လုပ်ရန် သိပ်ကို ခဲယဉ်းပါတယ်၊
အကြောင်း တစ်ခုက-
၎င်းတို့ကို အပိုင်းအမျိုးမျိုး ၂၀ နဲ့ လုပ်ယူရပါတယ်၊
အဲဒါတွေကို သီးခြားစီ ထုတ်လုပ်ပေးရပြီး
နောက်မှာ ခက်ရာခက်ဆစ် စုစည်းရပါတယ်။
အာကာသစက်မှု ကုမ္ပဏီတွေဟာ အခုတော့ 3D ပရင်တာကို သုံးနေကြပြီ
ခုနက အပိုင်းအမျိုးမျိုး ၂၀ ကို တစ်ခုတည်းအဖြစ်
ထုတ်လုပ်ပေးနိုင်ကြတယ်။
ရလဒ်ကျတော့။
ထုတ်လုပ်နိုင်စွမ်း ၄၀ % တိုးလာတယ်၊
ထုတ်ကုန်တွေကို ၄၀ % တိုးပြီး ထုတ်လုပ်လျက် ကြီးထွားမှု ၄၀ % တိုးလာတယ်၊
အဲဒီ စက်မှုလုပ်ငန်းထဲမှာပေါ့လေ။
တကယ်တမ်းကျတော့၊ လက်ရှိ ထုတ်လုပ်မှု တော်လှန်ရေးရဲ့ စိတ်လှုပ်ရှားစရာက
ထုတ်လုပ်နိုင်စွမ်းထက် ပိုအရေးကြီးတယ်။
ပိုကောင်းတဲ့၊ ပိုစမတ်ကျတဲ့ ထုတ်ကုန်တွေကို ထုတ်လုပ်လာနိုင်တယ်။
ပြီးတော့ လိုတဲ့ စကေးအတွက် ညှိပေးလို့ရတယ်။
ခင်ဗျးတို့ဟာ ကိုယ်လိုချင်တာကို၊
ကိုယ်လိုအပ်တဲ့ လုပ်နိုင်စွမ်းတွေနဲ့၊
ကိုယ့်စိတ်ကြိုက် ဒီဇိုင်း ကုန်ကျစရိတ်
ထုတ်လုပ်ဖို့ ချိန်ကာလ တူပြီး
အလုံးအရင်းနဲ့ ထုတ်မယ့် ကားလိုဟာမျိုး
အဝတ်အစား ဒါမှမဟုတ် ဖုန်းလိုဟာမျိုး ထုတ်ချင်တယ်ဆိုပါစို့။
ထုတ်လုပ်ရေး တော်လှန်ရေးအသစ်နဲ့ဆို လုပ်နိုင်ပါတယ်။
အဆင့်မြင့် ရိုဘော့တွေကို ဘယ်လို ကုန်ပစ္စည်း ပုံစံဖြစ်ဖြစ်
ဘာမှ ညှိရန် တပ်ဆင်ရန် မလိုပဲ ထုတ်လုပ်နိုင်အောင်
လိုအပ်သလို ပရိုဂရမ်တွေကို ထည့်ပေးနိုင်တယ်။
3D ပရင်တာတွေဆိုရင် ကိုယ့်စိတ်ကြိုက် ဒီဇိုင်းအတိုင်း ချက်ချင်း ထုတ်နိုင်တယ်။
အခုဆိုရင် ကျွန်တော်တို့ဟာ လိုချင်တဲ့ ထုတ်ကုန် တစ်ခုခုကို
အများကြီးကို ထုတ်ပေးတဲ့ ဈေးနှုန်းနဲ့ကို ထုတ်လုပ်ပေးနိုင်ပါပြီ။
အခုစတင်နေတဲ့ ထုတ်လုပ်မှု တော်လှန်ရေးရဲ့ သာဓက အချို့ပါပဲ။
ထုတ်လုပ်မှု ကိုယ်၌က ပိုပြီး များလာရုံတင်မက၊
၎င်းဟာ ပိုပြီး ပြောင်းလွယ်လာကြမယ်၊
ကြီးထွားရန် လိုအပ်ပေမဲ့ ပျောက်နေခဲ့ကြတဲ့ အစိတ်အပိုင်းတွေပါပဲ။
လက်တွေ့တွင် ပိုလို့ကို ကြီးမားတဲ့ ထပ်ဆင့်ရလဒ်တွေ ကျွန်တော်တို့
အားလုံးအတွက်၊ ထုတ်လုပ်မှုသစ် ရေပန်းစားလာရင် ရှိလာကြပါဦးမယ်၊။
အဲဒါဟာ ဧရာမ စီးပွားရေးအလျင်ကို ဖန်တီးပေးပါမယ်။
ပထမအချက်က၊ ကျွန်တော်တို့ရဲ့ စက်ရုံတွေဟာ ပြည်တွင်း ဈေးကွက်ထဲကို ပြန်ရောက်လာကြမယ်။
စကေးအလိုက် လိုသလို ညှိပေးရာတွင်
စားသုံးသူနဲ့ နီးကပ်လျက် ရှိရေးဟာ စံနှုန်းသစ် ဖြစ်လာမယ်။
ပြီးတော့ အဲဒီစက်ရုံတွေဟာ သေးကြမယ်၊ သွက်လက်ကြမယ်။
စကေးဟာ စကားမပြောတော့ဘဲ ပြောင်းလဲလွယ်မှုက အရေးပါလာမယ်။
သူတို့ဟာ ထုတ်ကန် အမျိုးမျိုးကို ထုတ်ကြမယ်၊ အော်ဒါရမှ ထုတ်လုပ်ပေးလာကြမယ်။
အပြောင်းအလဲတွေ ကြီးမားပါလိမ့်မယ်
တကမ္ဘာလုံးမှာ ဖြန့်ကြက် ထုတ်လုပ်မှုဟာ ခေတ်သစ်ထဲ ဝင်လာမယ်။
အရှေ့မှ အနောက်သို့ ကုန်စီးဆင်းမှုကို
ဒေသတွင်း ကုန်သွယ်မှုက အစားထိုး နေရာယူလာမယ်။
အရှေ့က အရှေ့အတွက်၊ အနောက်က အနောက်အတွက် ဖြစ်လာမယ်။
အဲဒါကို စဉ်းစားကြည့်ရင်၊
ပုံစံဟောင်းဟာ အတော်ကလေး အဓိပ္ပါယ်မဲ့နေခဲ့ပါတယ်။
ပစ္စည်းတွေ စုပုံထား၊ အဲဒါတွေဟာ နောက်ဆုံး သုံးစွဲမယ့်သူဆီကို ရောက်ဖို့
တစ်ကမ္ဘာလုံးကို ကူးဖြတ် သွားနေခဲ့ရတယ်။
ပုံစံသစ်ထဲမှာ၊ စားသုံးသူ ဈေးကွက်နဲ့ ကပ်လျက် ထုတ်ပေးမယ်ဆိုတော့
ပတ်ဝန်းကျင် အတွက် ပိုသန့်၊ ပိုကောင်းလာမှာပါ။
ရင့်ကျက်တဲ့ စီးပွားရေးမှန်ရင် ထုတ်လုပ်မှုဟာ ပြည်တွင်းကို ပြန်လာမယ်၊
အလုပ်နေရာတွေ တိုးလာမယ်၊
ထုတ်လုပ်နိုင်စွမ်း၊ ကြီးထွားမှုနှုန်း မြင့်လာမယ်။
သတင်းကောင်းတွေပါပဲ။
ဒါပေမဲ့ ကြီးထွားမှု ဆိုတဲ့ဟာမျိုးက --
အလိုလို ဖြစ်လာမှာတော့ မဟုတ်ပါ။
ရင့်ကျက်တဲ့ စီးပွားရေးဟာ မရမက ဖမ်းယူရမယ်။
လုပ်သားတွေကို အလုံးအရင်းနဲ့ ပြန်ပြီး လေ့ကျင့်ကြရပါမယ်။
နိုင်ငံအများစုမှာ၊ ကျွန်တော့ ပြင်သစ်မှာ ဆိုပါစို့၊
ထုတ်လုပ်မှုဆီမှာ အနာဂတ် မရှိတော့ဘူးလို့ ကလေးတွေကို ပြောခဲ့ကြပါတယ်။
အဲဒီလို ဖြစ်ပျက်လာခဲ့တာ ကြာသွားပါပြီ။
အခုအဲဒါတွေကို ပြန်လှန်ပစ်ကြရပါမယ်
ထုတ်လုပ်မှုကို တက္ကသိုလ်မှာ ပြန်သင်ပေးကြရပါမယ်။
အဲဒီလို ရဲရဲကြီး ပုံစံပြောင်းလဲနိုင်စွမ်း ရှိကြတဲ့ နိုင်ငံများသာ
ကြီးထွားမှုဆိုတဲ့ ဆုလာဘ်ကို ရယူနိုင်ကြမယ်။
ဒါဟာ ဖွံ့ဖြိုးဆဲ စီးပွားရေးများအတွက်လည်း အခွင့်အလမ်းကြီးပါ။
တရုတ် ဒါမှမဟုတ် ထွန်းသစ်စ နိုင်ငံများဟာ
ကမ္ဘာ့စက်ရုံကြီးတွေ ဆက် မဖြစ်နိုင်ကြတော့ပါ။
တကယ့်ကျတော့၊ အဲဒီပုံစံဟာ ရေရှည်မှာ ဘယ်လိုမှ ရပ်တည်နိုင်စွမ်း မရှိခဲ့ပါ။
အဲဒီနိုင်ငံတွေကလည်း ပိုပိုချမ်းသာလာကြလို့ပါ။
မနှစ်တုန်းက ဆိုရင်၊ ဘရာဇီးလ် နိုင်ငံမှာ ထုတ်လုပ်မှု စရိတ်ဟာ
ပြင်သစ်မှာနဲ့ တူလာပါတယ်။
၂၀၁၈ ခုနှစ် အရောက်တွင်၊ တရုတ်နိုင်ငံထဲက ထုတ်လုပ်မှု စရိတ်ဟာ အမေရိကန်နဲ့ ညီလာမယ်။
အဲဒီ ထုတ်လုပ်မှု တော်လှန်ရေး အသစ်က
ထွန်းသစ်စ နိုင်ငံများရဲ့ စီးပွားရေးကို လျင်မြန်စွာ ပြောင်းပစ်ပါမယ်၊
ပြည်တွင်း သုံးစွဲရေး ပုံစံဆီကို ပြောင်းကြရမယ်။
ဒါ ကောင်းပါတယ်။
ကြီးထွားမှုနှုန်းကို အဲဒီမှာ ဖန်တီးနိုင်ကြမှာပါ။
လာမယ့် ငါးနှစ်အတွင်းမှာ၊
တရုတ်နိုင်ငံထဲက သုံးစွဲသူ ဘီလီယံတို့က ကျွန်တော်တို့ စီးပွားရေးထဲကို ထည့်ပေးမယ့်
ကြီးထွားမှုနှုန်းဟာ ဥရောပ ငါးနိုင်ငံထက် ပိုလာမယ်။
လက်ရှိစတုတ္ထ ထုတ်လုပ်မှု တော်လှန်ရေးသစ်ဟာ အားလုံးအတွက် အခွင့်အလမ်းကြီးပါ။
ကျွန်တော်တို့က မှန်ကန်စွာ လုပ်ကြရင်
နိုင်ငံအားလုံးတို့ရဲ့ စီးပွားရေးတွေ ရေရှည် ကြီးထွားလာမှာကို မြင်ကြရမယ်။
ပိုများပြားတဲ့ ဓနအရင်းအနှီးတွေကို အားလုံးအကြားမှာ ဖြန့်ဝေနိုင်မယ်ဆိုတော့
ကျွန်တော်တို့ ကလေးတွေရဲ့အနာဂတ်လည်း ပိုကောင်းလာမှာပါ။
ကျေးဇူးတင်ပါတယ်။
(လက်ခုပ်တီးသံများ)